न्यूयॉर्क सिटी
मेरा नाम गैला स्कॉट है।
और नहीं, मैं किसी ड्रग डीलर की गुप्त गर्लफ्रेंड नहीं हूँ
और न ही किसी सफ़ेदपोश अपराधी की स्ट्रिपर गर्लफ्रेंड हूँ।
कल, मेरी ज़िंदगी उत्तम थी।
कम से कम मुझे यही लगा था।
हाँ, कुछ चेतावनियाँ मिली थीं। और उनमें से एक मेरा पति था।
अगर वह इतना बुरा इंसान... नहीं होता,
तो अभी अपने शरीर पर पैसे बाँधने के बजाए मैं जश्न मना रही होती।
दो दिन पहले
मैं पर्दों जैसी दिख रही हूँ।
मुझे लगा था कि तुम्हारे पास पहले से ही ड्रेस है।
हाँ। मैंने एक ड्रेस मँगवाई थी। और यह ड्रेस आई।
हाँ। मैं पहले ही अधेड़ उम्र वाले संकट से गुज़र रही हूँ।
तुम्हें लगता है कि यह छोटी सी ड्रेस मुझ पर फिट होगी?
ठीक है, सबसे पहले, यह कोई अधेड़ उम्र वाला संकट नहीं है। समझी?
इसका ज़िक्र तब करना जब तुम्हारे स्तन ज़्यादा झूलने लगें।
हाँ।
देखो। वैसे, केट कैसी है?
बढ़िया है। वह... पता है...
चूँकि अब वह स्कूल में है, हम ज़्यादा बातें नहीं करते हैं,
पर वह मेरा काफ़ी समर्थन करती है और दरअसल उसी ने यह विचार दिया था।
अरे, यह बढ़िया है। कम से कम तुम्हारी बेटी अब भी तुमसे बात करती है।
मेरी वाली ने मुझे सारे सोशल मीडिया पर ब्लॉक कर दिया क्योंकि मैं ज़रूरत से ज़्यादा इमोजी का इस्तेमाल करती हूँ।
तुम सच में करती हो।
मुझे अब भी विश्वास नहीं हो रहा कि तुम आज रात को नहीं आओगी।
जानती हूँ, पर मैं इस आदमी से एक महीने से मैसेज भेजकर बात कर रही हूँ।
और उसे देखो। हम आज रात को मिल रहे हैं। रोबेर्टो से मिलो।
- उसका नाम रोनाल्डो है। - रोनाल्डो। हाँ।
मैं इन्हें आज़मा सकती हूँ?
विश्वास होता है कि इसकी माँ नापा में अंगूर निचोड़ा करती थीं?
और अब, आज रात को यह अपनी वाइन शॉप खोल रही है।
जानती हो, यह पाँचवीं इंसान है जिसे तुमने यह बताया?
जानती हूँ और मुझे बेहद गर्व है।
- चलो चलें। - यह... वह मेरी थी।
ठीक है। सब तैयार है।
केटररों ने सात बजे आने की पुष्टि कर दी।
- और सारे अतिथियों ने पार्टी में आने की पुष्टि कर दी। - ठीक है।
और मैंने ड्राई क्लीनर्स से तुम्हारा सूट ले लिया।
- धन्यवाद। - वह हरा वाला। वह मेरा पसंदीदा है।
- और मैंने ढूँढ ली। मैंने एक ड्रेस ढूँढ ली! - बढ़िया है।
और उस ड्रेस की क़ीमत कितनी थी?
पता नहीं। मैंने तीन खरीदीं।
अघ! तुम एक समय में एक ही ड्रेस पहन सकती हो।
जानती हूँ, जानती हूँ, पर अगले हफ़्ते हमें इस दान कार्यक्रम में जाना है,
इसलिए मैंने सोचा कि मैं उनमें से एक पहन लूँगी।
हाँ, ठीक है।
मुझे मकान मालिक को फ़ोन करना होगा। उसने मेरे लिए संदेश छोड़ा था।
- नहीं, मैंने बात कर ली। - सच में? ठीक है।
और लाइटिंग कंपनी की ईमेल का क्या?
उन्हें जमा राशि नहीं मिली?
- नहीं, मैंने सब संभाल लिया है। - अच्छा?
- हाँ। मैंने वह संभाल लिया। - ठीक है।
मैं बेहद ख़ुश हूँ कि तुम समय पर लौट आए।
ए।
यह उत्तम होगा क्योंकि तुम उत्तम हो।
तुम मेरे सबसे पसंदीदा बिज़नेसमैन हो।
ए, मैंने बस हिसाब-किताब किया।
बाकी सब तुमने ही किया।
यह सच है।
धत् तेरी की।
मैं ऑफ़िस में कुछ भूल आया। मुझे वह लेने के लिए वापस जाना होगा।
क्या?
नहीं, नहीं, नहीं। अभी?
हाँ। माफ़ कर दो।
देखो, मैं तुम्हें घर छोड़ दूँगा और मैं पार्टी में...
- कितने? शायद 8:15 तक पहुँच जाऊँगा? - जान, नहीं,
- हमें घर पहुँचकर तैयार होना होगा। - जान। 8:15 पर, मैं वादा करता हूँ।
मैं वादा करता हूँ।
ठीक है।
गैला स्कॉट्स फ़ाइन वाइन शॉप
ठीक है, अपनी राय दो। और सच बोलना।
यह इतना सुंदर है कि मेरी आँखें भरने वाली हैं और मैं नशे में डूब जाना चाहती हूँ।
जब से केट बोर्डिंग स्कूल गई है, मैं बस इसी पर काम कर रही हूँ।
इसे सफल होना ही होगा।
जान, मैं ऐसी किसी को नहीं जानती जिसे वाइन के बारे में तुमसे ज़्यादा पता हो।
प्रेस की चिंता मत करो।
बस उन्हें पर्याप्त पिला दो और वे तुम्हें शानदार समीक्षाएँ देंगे।
अच्छा विचार है।
हे भगवान, पता नहीं फ़्रेड कहाँ है। उसे अब तक यहाँ पहुँच जाना चाहिए था।
पक्का वह रास्ते में ही होगा।
ठीक है, तो, तुम पीती रहो।
तुम्हारे पति को थोड़ी देर हो गई है, हँ?
न्यूयॉर्क में ट्रैफ़िक में फँसना आम बात है।
क्या मैं तुम्हें जानती हूँ? क्या तुम फ़्रेड के दोस्त हो?
हमें अपनी बकाया राशि लेने के लिए फ़्रेड से यहाँ मिलना था।
उसने तुम्हें नहीं बताया?
तुम केटरर हो।
माफ़ करना। मुझे लगा था कि फ़्रेड ने भुगतान कर दिया।
मैं तुम्हें चेक दे सकती हूँ। मुझे तुम्हें कितने देने होंगे?
पंद्रह मिलियन डॉलर।
तुम मज़ाक कर रहे हो, है न?
हम अपने पैसों को लेकर मज़ाक नहीं करते हैं।
फ़्रेड ने हमारे बॉस से वह पैसे उधार लिए थे।
पक्का उसने वह पैसे इसी जगह में निवेश किए होंगे।
तो इससे अब हम पार्टनर हुए।
वैसे, यह शानदार दिख रही है।
वैसे, इस जगह में 15 मिलियन डॉलर के आस-पास भी निवेश नहीं हुए।
हाँ।
किसे पता उसने उन पैसों का क्या किया?
हाँ, दरअसल, बात यह है कि, जैसा कि तुम देख सकती हो...
फ़्रेड यहाँ नहीं है।
ठीक है, मुझे पता नहीं तुम लोग क्या बोल रहे हो, इसलिए मैं बस...
सिक्योरिटी।
यह अच्छा विचार नहीं है।
तुम्हारे पास 24 घंटे हैं।
अगर तुमने हमें पैसे नहीं लौटाए,
तो फिर हमें रोड आइलैंड में तुम्हारी बेटी, केट से मिलने जाना होगा।
और फिर नर्सिंग होम में तुम्हारी माँ से।
तुम उन्हें दोबारा कभी नहीं देख पाओगी।
इसलिए तुम ही फैसला करो।
फ़्रेड?
फ़्रेड।
हे भगवान। धन्यवाद।
वाइन स्टोर में दो आदमी आए थे
जिन्होंने कहा कि तुम्हें उन्हें 15 मिलियन डॉलर देने हैं, मानो यह कोई भद्दा मज़ाक हो।
यह मज़ाक नहीं है।
- क्या? तुम वह लेकर कहाँ जा रहे हो? - नहीं।
- तुम क्या कर रहे हो? फ़्रेड! - मेरे पास अभी यह समझाने का समय नहीं है...
- क्या? तुम्हारे पास समय नहीं है? - हाँ।
यह क्या हो रहा है?
अ...अगर मैं अभी नहीं गया, तो मैं मारा जाऊँगा।
- क्या? - हाँ, मैं...
- पर, फ़्रेड, तुम जा नहीं सकते। - मुझे जाना होगा... मुझे जाना...
- तुम्हें यह मसला सुलझाना होगा। - मुझे जाना... मुझे जाना...
- कह दो कि तुम यह सुलझाओगे। - हाँ, सुलझाऊँगा। मुझे पता है। ज़रूर सुलझाऊँगा!
मैं सब ठीक कर दूँगा। मैं स... मेरा विश्वास करो। समझी?
तुम मेरे साथ सुरक्षित नहीं हो।
जाकर केट और तुम्हारी माँ को लो और न्यूयॉर्क छोड़ दो।
यह राज्य छोड़ दो। मैं तुम्हें ढूँढ लूँगा।
फ़्रेड।
फ़्रेड!
हैलो। सुप्रभात। मैं अपने जमा खाते से कुछ पैसे निकालना चाहूँगी।
माफ़ कीजिए, मिसेज़ स्कॉट, पर आपके खाते से उपलब्ध राशि से ज़्यादा पैसे निकाल लिए गए हैं।
आपके सारे खाते और कार्ड रद्द कर दिए गए हैं।
यह सालगिरह का तोहफ़ा था, इसलिए दरअसल यह बेशक़ीमती है।
शायद। पर यह नक़ली है।
क्या?
सुनिए, मैं आपको वहाँ उन चीज़ों के लिए 50 हज़ार दूँगा।
और आपकी अंगूठी के लिए अतिरिक्त पाँच हज़ार दे सकता हूँ।
ए, मैं केट बोल रही हूँ।
अभी मैं थोड़ी व्यस्त हूँ, इसलिए मैं बाद में फ़ोन करूँगी। चुम्मी।
ए, जान, मैं माँ बोल रही हूँ।
मैं तुम्हें लेने आ रही हूँ।
सरप्राइज़! हम लड़कियाँ छुट्टी मनाने जाएँगे। मैं थोड़ी देर में वहाँ पहुँच जाऊँगी।
हे भगवान।
काम लेक
- तुम्हारे पास ट्रामाडोल है? डियाज़ेपाम? - नहीं।
आह, तुम्हें यह सबको देना होगा क्योंकि इसकी काफ़ी माँग है।
सच में। वह सबको चखना है।
मेरे पास ज़ैनेक्स है।
यह हुई न बात।
चलो असली मुद्दे पर आएँ! चलो। ठीक है, ठीक है।
मॉम, आप क्या कर रही हैं?
बस स्पैनिश ग्रुप के अपने एक दोस्त से बातें कर रही हूँ।
- एह? अलविदा! - अलविदा!
- मैं स्पैनिश पढ़ाती हूँ, समझी? - आप दवाइयाँ बेच रही हैं?
नहीं, नहीं, जान। नहीं। वे सारी वैध हैं।
किसी को इन बेचारे लोगों को ख़ुश करने की ज़रूरत है। जैसा कि तुम देख सकती हो।
हम इस पर बाद में चर्चा करेंगे। चलिए।
पर तुम यहाँ क्या कर रही हो? क्या आज रविवार है?
नहीं, मॉम। हमने फ़ोन पर बात की थी।
मैंने आपको बताया था कि मैं आ रही हूँ। आपको याद नहीं है?
लगभग याद है।
अरे, छोड़िए।
मैं यहाँ इसलिए आई क्योंकि हम एक सफ़र पर जा रहे हैं!
- यह बढ़िया है। - चलिए आपका सूटकेस पैक करें।
मेरा सूटकेस?
तुमने क्या कहा हम कहाँ जा रहे हैं?
केवल हम लड़कियाँ ही घूमने जाएँगी! आप हमेशा कहती हैं कि यह जगह जेल जैसी है।
अगर तुम्हारा बेवकूफ़ पति भी जा रहा है, तो मैं नहीं चलूँगी।
क्या आप वह तस्वीरें भी ले जाएँगी?
हाँ। मैं यह नहीं भूलना चाहती कि मैं कितनी आकर्षक थी।
तुम्हारी माँ ला मुगा की सबसे सुंदर लड़की थी।
ला मुगा? वह... वह एक छोटा सा शहर है, है न?
पर, बेहद सुंदर है।
नहीं, पर वहाँ ज़्यादा लोग नहीं जाते हैं।
वहाँ ज़्यादा लोगों की ज़रूरत ही नहीं है।
चातार्त हाउस
और स्पेन में यह आपका घर था, है न?
हाँ। आधा घर मेरा है और आधा मेरी बहन का।
तो फिर हम वहीं जाएँगे।
ला मुगा?
आप हमेशा अपने शहर की, डैड की कहानियाँ सुनाती रहती हैं।
और... और आप हमेशा से कहती आ रही हैं कि आप वहाँ वापस जाना चाहती हैं।
क्या मैंने ऐसा कहा?
हाँ, बेशक़ कहा था।
आपको बस अभी याद नहीं है।
अपने मूल के साथ दोबारा जुड़ना बेहद अच्छा अनुभव होगा।
वह "दोबारा जुड़ने" की बात कहती है।
- कृपया, बस कुछ ही दिनों के लिए। - पर मैं प्लेन में नहीं चढ़ूँगी।
मुझे डर लगता है कि वह गिर जाएगा।
इसलिए अगर तुम चाहती हो कि मैं प्लेन में चढ़ूँ, तो तुम्हें मुझे नशे में धुत करना होगा।
हमारे पास इसके लिए समय नहीं है।
तुम्हें 14 साल की उम्र में सिगरेट पीने से मना किया गया था, पर तुम मेरी नज़रों से बचकर पीती थी।
तुम्हें लगता है मुझे धोखा देना इतना आसान है?
ठीक है, प्लेन में बस एक ड्रिंक मिलेगी। बस एक।
तीन ड्रिंक और एक शॉट।
दो ड्रिंक और एक शॉट।
- ठीक है। - चलिए, मॉम! हमें जल्दी निकलना होगा।
हम यहाँ क्या कर रहे हैं?
मैंने आपको बताया था, मॉम।
केट इसी स्कूल में पढ़ती है।
केट! केट!
वह तुम्हारी माँ है न?
- मॉम? - केट! हैलो!
वॉल्डेन पॉन्ड अकैडमी
हैलो, मिसेज़ स्कॉट!
मैगी, तुमसे मिलकर बेहद ख़ुशी हुई!
- तुम काफ़ी बुरा झूठ बोलती हो। - चुप रहिए, मॉम।
- मुझे नहीं लगता वह मुझे पसंद करती हैं। - नहीं, नहीं, बेशक़ करती हैं।
- मैं तुमसे आज रात को मिलूँगी, ठीक है? - ठीक है।
क्या तुम ख़ुश नहीं हो कि तुम्हारी बेटी की एक गर्लफ्रेंड है?
बेशक़ मैं ख़ुश हूँ। मुझे बस यह पसंद नहीं कि वह मैगी है।
आप यहाँ क्या कर रही हैं?
ठीक है, अब तुम मेरे संदेश भी नहीं सुनती हो?
मॉम, बस कीजिए।
ठीक है, यह सरप्राइज़ है। हम लड़कियाँ घूमने जा रही हैं! टा-डा।
मुझसे मत पूछो। यह तुम्हारी माँ का विचार है।
वैसे, हम क्यों जा रहे हैं?
तुम्हारी नानी घूमने जाना चाहती हैं
और हमें अपना पुराना शहर और वह जगह दिखाना चाहती हैं जहाँ वह पली-बढ़ी थीं।
और वह अपनी बेटी और सबसे पसंदीदा नातिन के साथ जाना चाहती है।
उनकी इकलौती नातिन। हम बाद में नहीं जा सकते?
- नहीं। - क्यों नहीं?
क्योंकि नानी बीमार हैं। उनकी भूलने की बीमारी बदतर होती जा रही है।
मॉम, वह... वह पहले जैसी ही दिख रही हैं।
नहीं, उनका हाल बदतर हो गया है। हाँ, डॉक्टर ने यही कहा।
कितना बदतर?
यानी, अगर हम अभी नहीं गए...
तो शायद हम कभी नहीं जा सकेंगे।
तो, हाँ, यह उनकी आख़िरी इच्छा है।
फ़्रेड, देखो, हम स्पेन में मेरी माँ के शहर जा रहे हैं।
मैं तुम्हें हज़ारों बार कॉल कर चुकी हूँ। कृपया कह दो कि तुम ठीक हो।
ठीक है, मैडम, इस तरफ़ आइए।
सुरक्षा जाँच बॉस्टन
कृपया, आगे आइए।
ठीक है।
- इस तरफ़ आएँगी? - चलो, जान।
आगे आइए, मैडम।
कृपया, आगे आइए।
बॉस्टन - स्पेन
नानी, आपको तकिया चाहिए?
नहीं।
मैं आपके लिए एक और कंबल ला सकती हूँ। आपको जो भी चाहिए।
धन्यवाद, जान। मेरी चिंता मत करो, एह? मैं ठीक हूँ।
ठीक है, पर अगर आपको कुछ चाहिए हो, तो मुझे बता दीजिएगा।
और मुझे आपसे बेहद प्यार है। आपको यह पता है, है न?
- हाँ, हाँ। - ठीक है।
तुम्हारी बेटी बेहद अजीब बर्ताव कर रही है।
थोड़ा सो लीजिए, मॉम।
ज़रूर, तभी सो सकूँगी जब वह मुझे घूरना छोड़ेगी।
वह मुझे बेचैन कर रही है।
आज तुम दोनों को क्या हो गया है? तुम इतना अजीब बर्ताव कर रही हो।
कुछ...कुछ नहीं! हम बस इस सफ़र को लेकर थोड़ा बेचैन हैं।
हाँ।
बहुत-बहुत धन्यवाद।
तुम बेहद सुंदर हो, एह?
एक और, मॉम?
मॉम, उन्हें अकेला छोड़ दीजिए।
केवल एक ही ड्रिंक है। किसे परवाह है? आप उन्हें ख़ुश नहीं देखना चाहतीं?
धन्यवाद।
मेरा विश्वास करो, गैला। केट और तुम मेरी ज़िंदगी की सबसे महत्वपूर्ण चीज़ हो।
मैंने तुम्हें कब निराश किया? मैंने वादा किया था कि मैं तुम्हें ख़ुश रखूँगा और ज़रूर रखूँगा।
सभी यात्री ध्यान दें। अब हम अपने गंतव्य पर पहुँच गए हैं।
बार्सिलोना में स्वागत है।
हमें उम्मीद है कि आपको उड़ान में मज़ा आया होगा और आपका दिन शुभ हो।
मेरा फ़ोन काम नहीं कर रहा है।
बेशक़ तुम अपने फ़ोन के बिना थोड़ा समय गुज़ार सकती हो।
देखो, क्यों न तुम जाकर कुछ खा लो जबकि मैं एक कार किराए पर लेती हूँ?
अच्छा विचार है। मुझे बेहद प्यास लगी है।
नहीं, मैंने कुछ खाने को कहा। आपने सुना नहीं? कोई व्हिस्की नहीं!
शुरू हो गई। मुझे कार नहीं चलानी है।
चलो चलें, जान।
आपको बस यहाँ, यहाँ और यहाँ हस्ताक्षर करने होंगे।
मुझे सुरक्षा जमा राशि के लिए बस एक क्रेडिट कार्ड की ज़रूरत होगी
और फिर हम कार के किराए की पुष्टि कर देंगे।
- कार्ड? - हाँ।
क्रेडिट कार्ड।
हाँ।
धन्यवाद।
यह... यह काम नहीं कर रहा है। आपके पास दूसरा है?
हाँ, बेशक़।
नहीं।
ये... ये काम नहीं कर रहे हैं।
पर मेरे पास नक़द है।
नहीं। माफ़ कीजिए,
पर हम... हम नक़द स्वीकार नहीं कर सकते। कंपनी की नीति है।
ठीक है।
समझ गई। मैनुएल।
- मैनुएल? हाँ। - हाँ, मैनुएल। मेरा ही नाम है।
मानु।
तुम काफ़ी अच्छे हो।
काफ़ी अच्छे हो।
और सुंदर हो।
पक्का तुम काफ़ी काम करते हो, पर बॉस तुम्हें अच्छी पगार नहीं देता है।
माफ़ कीजिए। नहीं।
सुनिए! माफ़ करना। यह अजीब सुनाई पड़ सकता है, पर...
ठीक है। तो यह ऐसे काम करता है।
कह दीजिए कि आप मज़ाक कर रही हैं।
तुम आ रही हो या नहीं?
चलो।
यह कैसी किराए की कार है? इसे तो बस चलाने के लिए ही पैसे मिलने चाहिए।
- माफ़ करना! - वाह, और तुम बेहद बुरी ड्राइवर हो!
मॉम, यह गिअर वाली कार है।
मैं ऑटोमैटिक कार काफ़ी अच्छी तरह चला लेती हूँ।
गिरोना में स्वागत है
तुम क्या कर रही हो? किससे बात कर रही हो?
मैं बस डैड को बताने के लिए संदेश भेज रही हूँ कि हम कहाँ हैं।
पर तुम्हारा डेटा रोमिंग ऑन भी नहीं है।
मैंने एयरपोर्ट में ही ऑन कर लिया था। यह काम कर रहा है।
वह फ़ोन नशे की तरह है। तुम्हारे डैड ने क्या कहा?
कुछ नहीं। उनका फ़ोन बंद है।
देखा। तुम मेरी बात साबित कर रही हो। तुम उस चीज़ की आदी हो गई हो।
यह लड़कियों का सफ़र है। मैंने कहा कोई फ़ोन नहीं। ए, वह बस मुझे दो।
नहीं, मॉम। बस कीजिए।
- तुम बस करो। वह मुझे दो। - नहीं।
आप पागल हैं? मैं यह आपको नहीं दूँगी।
- मुझे वह फ़ोन दो। - नहीं।
यह बेहतर होगा अगर वह फ़ोन मेरे पास हो।
- नहीं, मॉम। - यह तुम्हारी ही भलाई के लिए है, केट।
मुझे वह फ़ोन दो!
मैं यह आपको नहीं दूँगी।
- मॉम, आप इसे तोड़ देंगी। - वह मुझे दो। वह मुझे दो।
सच में? वह बिल्कुल नया फ़ोन था।
मुझे माफ़ कर दो। मैंने आवेग में आकर फेंक दिया।
कार रोकिए। रोकिए। मुझे वापस जाकर उसे उठाना होगा, मॉम।
जान, हम वापस नहीं जाएँगे। समझी?
शायद वह टूट चुका होगा। मैं तुम्हें नया दिलवा दूँगी।
हम नानी के घर जा रहे हैं और यह बेहद मज़ेदार होगा।
तो, जब नानी कहा करती थी कि उनका शहर थोड़ा एकाकी है,
तो दरअसल उनका मतलब था कि वह किसी निर्जन जगह में है?
वह निर्जन जगह में नहीं है। वह कहीं तो है।
यह बस... शायद अगर हम बाएँ जाएँ...
तुम दोनों वहाँ यूँ ही क्यों खड़ी हो?
उन्हें आपके शहर का रास्ता नहीं पता, नानी।
ला मुगा? तुमने मुझे बताया नहीं कि हम ला मुगा जा रहे हैं।
फिर से, मॉम? मैं आपको सौ बार बता चुकी हूँ।
पर मैं वहाँ नहीं जाऊँगी।
- मुझे लगा था कि यह उनका विचार था। - नहीं। यह उनका ही विचार था।
नहीं। मॉम, कृपया।
आप यहाँ आने को बेताब थी! है न?
आप हमें आपका शहर दिखाना चाहती थी, जहाँ आपका जन्म हुआ था,
वह पारिवारिक घर दिखाना चाहती थी जहाँ आप आंट मरिओना के साथ रहती थी।
नानी, आपको रास्ता पता है या नहीं?
वह उस तरफ़ है।
मॉम, हम एक घंटे से गाड़ी चला रहे हैं। मुझे कोई साइन नहीं दिख रहा है।
पक्का यही रास्ता है?
हाँ। मुझे पूरा यक़ीन है।
यही सही दिशा है। चिंता मत करो।
हम क़िस्मतवाले होंगे अगर हम वापसी की फ़्लाइट से पहले वहाँ पहुँचे।
जान, तुम्हारे इस रवैये से मदद नहीं हो रही है।
- आप मुझे मुस्कुराती हुई देखना चाहती हैं? - हाँ, वह बढ़िया होगा। धन्यवाद।
तो फिर वापस चलिए और मुझे मेरा फ़ोन लेने दीजिए।
नहीं। हम वापस नहीं जाएँगे, जान।
और तुम पूरे सफ़र के दौरान मुझे कोसती नहीं रह सकती।
आप कोसने की बात करना चाहती हैं?
- और जो आपने अभी मेरी ज़िंदगी बर्बाद की? - अरे, सच में?
बूढ़ा आदमी अंगूर का बाग़ लगाता है
और जवान उसकी फसल काटता है।
पर, मुझे जवान आदमी नहीं दिख रहे हैं। बस बूढ़ी महिलाएँ दिख रही हैं।
आपको क्या परेशानी है?
- तुम्हारा फ़ोन ही तुम्हारी ज़िंदगी नहीं है। - यह है।
- तुम्हारा फ़ोन तुम्हारी ज़िंदगी है? यह सच नहीं है। - उसमें मेरा सब कुछ है।
- तुम्हारा परिवार ही तुम्हारी ज़िंदगी है। - हाँ, यह मेरी ज़िंदगी है।
मैं, तुम्हारी नानी और तुम्हारे डैड। हम ही तुम्हारी असली ज़िंदगी हैं।
संभलकर!
- हे भगवान। तुम ठीक हो? - हाँ, मैं ठीक हूँ।
- मॉम, आप ठीक हैं? - लगभग, जान। लगभग!
सब ठीक है।
ठीक है।
देखा? तुम बेहद बुरी ड्राइवर हो।
तुम लोग कहाँ से हो? क्या तुम पागल हो?
क्या हुआ, तुम सड़क पर नज़र नहीं रखती?
तुम क्या कर रही हो?
- तुम चाहती हो कि मैं जाकर उससे बात करूँ? - नहीं, मॉम। मैं बात करूँगी।
- कार से मत निकलिए। - मैं और कहाँ जाऊँगी?
कम से कम उससे अच्छी तरह बात करना। यहाँ शहर में...
- वह तमाशा करने वाली है। - पता है क्या? मैं उनकी मदद करने जा रही हूँ।
हाँ। शायद यही बेहतर होगा।
देखो तुमने क्या किया!
अब ये अंगूर बेकार हो गए!
और मेरा ट्रेलर टूट गया।
तुम्हें पता है कि इसकी कितनी क़ीमत है?
हैलो, कैसे हो? यह एक दुर्घटना थी।
नहीं, यह तुम्हारी ग़लती थी। तुमने झटके से गाड़ी मोड़ी।
माफ़ करना। मैंने तुम्हें देखा नहीं था।
तुमने मुझे नहीं देखा? यह एक ट्रेक्टर है!
शायद तुम्हें इसे सड़क पर नहीं चलाना चाहिए।
हाँ। हाँ, यह तुम्हारी ग़लती है।
ट्रेक्टर को "ग्रांखे" में चलना चाहिए।
"ग्रांखा।"
- "ग्रांखे।" - नहीं, मॉम। फ़ार्म को "ग्रांखा" बोलते हैं।
मुझे अभी स्पैनिश मत सिखाओ।
बस इसी की कमी थी। तुम पर्यटक हो।
अरे, नहीं, नहीं। हम पर्यटक नहीं हैं। हम स्पैनियार्ड हैं।
मॉम, आप पहले कभी स्पेन नहीं आई हो।
तुम मदद नहीं कर रही हो। कार में बैठो!
देखो, मुझे परवाह नहीं कि तुम कहाँ से हो, कहाँ जा रही हो या क्या करती हो।
- तुम्हें गाड़ी नहीं चलानी चाहिए। - मैं पूरा ध्यान दे रही थी।
बात बस यह है कि... यह गियर वाली कार है और गियर ठीक तरह नहीं लगते हैं।
शायद तुम्हें बिना हील के गाड़ी चलाने की कोशिश करनी चाहिए।
इससे क्या फ़र्क पड़ता है?
मुझे हील पहनकर गाड़ी चलाना अच्छी तरह आता है।
एक पूरा अंगूर का बाग़... एक पूरा अंगूर का बाग़ बर्बाद हो गया!
तुम्हें पता है कि इस पर कितने लोग निर्भर हैं?
तुम्हें इस पूरी क्षति की भरपाई करनी होगी।
भरपाई?
नहीं। नहीं, नहीं, नहीं।
मेरी कार भी क्षतिग्रस्त हुई और मैं अपनी माँ और बेटी के साथ हूँ।
मैं ठोकना नहीं चाहती थी।
और पता है क्या? मैं तुम्हारे साथ बहस नहीं करना चाहती।
तुम सच में ज़िद्दी हो।
तुम्हारे पास बीमा के कागज़ात हैं? हमें दावा दायर करना होगा।
बेशक़ मेरे पास कागज़ात हैं। मुझे उन्हें ढूँढने दो।
तुम्हारी नानी कहाँ हैं?
आपका क्या मतलब है? वह यहीं हैं।
जूलिया!
तुम इतनी बिगड़ैल हो!
आज शहर त्योहार का जश्न मना रहा है!
तुम्हें लगता है कि पूरी दुनिया के सामने इस तरह नंगी नहाना
अच्छा बर्ताव है?
मेरे पास स्विमसूट नहीं है!
और पानी शानदार है। तुम्हें भी यह आज़माना चाहिए!
अगर माँ ने तुम्हें देख लिया, तो तुम्हारी ख़ैर नहीं!
क्या तुम उन्हें बता दोगी, मरिओना? बिल्कुल नहीं।
कोई देख लेगा और फिर पूरा शहर इस बारे में बातें करेगा। आओ।
वे जितनी मर्ज़ी बातें कर सकते हैं! मुझे परवाह नहीं है!
जूलिया!
चलो भी, जूलिया! वे आ रहे हैं! जूलिया!
मैं नहीं निकलना चाहती!
हद है, तुम असंभव हो!
और तुम उबाऊ हो!
क्या उसने मुझे देखा?
सेंट विन्सेंट की जय हो!
मॉम! आप क्या कर रही हैं?
अरे, मरिओना, इतनी उबाऊ मत बनो। मैं बस तैर रही हूँ!
मॉम, मैं गैला हूँ।
पानी में उतरो! मेरे साथ। यह पानी काफ़ी ठंडा है।
वाह, बढ़िया लग रहा है!
केट, चलो।
तुम वहाँ से खींचो। चलो उन्हें बाहर निकालें।
ठीक है, यहाँ आइए। अपना पैर यहाँ रखिए।
- उन्हें इस तरह पकड़ो। - पकड़ो, पकड़ो...
यिप्पी!
हे भग...
नहीं, नहीं, नहीं, नहीं, नहीं, नहीं।
- नहीं। अरे, नहीं, नहीं, नहीं, नहीं। - यह क्या है?
गीला मत होना।
आपका शरीर पैसों से क्यों भरा है?
रुको। गीला मत होना। गीला मत होना।
हे भगवान।
ठीक है, ठीक है।
तुम ड्रग डीलर हो।
यह लंबी कहानी है, मॉम।
उस दिन टीवी पर, मैंने पुलिसवालों के साथ तुम जैसी किसी को देखा था।
मैं ड्रग डीलर नहीं हूँ, मॉम!
- मॉम, यह सामान्य बात नहीं है। - जानती हूँ!
जानती हूँ। मैं बाद में समझाऊँगी। बस आकर मेरी मदद करो। जल्दी करो!
इससे पहले कि ट्रेक्टर वाला हमें देख ले, हमें इन्हें छुपाना होगा।
- ठीक है। - मुझे अपनी जैकेट दो।
हे भगवान। ठीक है। ठीक है, इसे खोलो। इसे पकड़ो। इस तरह।
ठीक है।
धीरे चलिए, माँ। धीरे। और आराम से।
मत पूछो।
एक छोटी सी दुर्घटना हो गई थी।
हद है।
मुझे लगा कि तुम भाग गई।
ठीक है। इसे कहाँ रखूँ?
ठीक है।
चलो भी।
वह काम कर रही है?
क्या?
कार काम कर रही है?
नहीं।
तुम्हें कार यहीं छोड़कर टो ट्रक बुलाना होगा।
शहर में एक मैकेनिक है।
मैं बस ला मुगा पहुँचना चाहती हूँ!
तुम ला मुगा जा रही हो?
- हाँ। - देखा? तुम ध्यान नहीं दे रही थी।
तुम ग़लत दिशा में जा रही हो। ला मुगा उस तरफ़ है।
अच्छा? मेरा ध्यान भटक गया था।
पक्का जेट लेग की वजह से हुआ होगा। धन्यवाद, हैंडसम।
मैं ला मुगा में ही रहता हूँ। अगर तुम चाहो...
तो मैं तुम्हें ले जा सकता हूँ।
अमरीकी, हँ?
थोड़ी बहुत। तुम्हें पता चल गया?
"थोड़ी बहुत," हाँ।
तुम देसी लड़की जैसी भी नहीं लगती हो।
- वह आपको घमंडी कह रहा है। - हाँ। मैं स्पैनिश समझती हूँ, जान।
तुम ट्रेक्टर चलाना चाहोगी?
अगर वह चलाएगी, तो मैं उतर जाऊँगी।
मैं भी।
हम न्यूयॉर्क से आए हैं, पर हम मैक्सिको में नौ साल रहे थे।
और मेरी माँ... मेरी माँ...
मॉम, उन्हें पूरे परिवार की वंशावली जानने की ज़रूरत नहीं है।
तुम यहाँ क्यों आई हो?
यह एक पारिवारिक सफ़र है।
है न, मॉम?
शायद यह अब भी वही उबाऊ शहर है।
ख़ैर, हर दिन उबाऊ नहीं होता।
और अब जब आप यहाँ आ गई हैं, पक्का चीज़ें दिलचस्प हो जाएँगी।
हम मेरी माँ के घर जा रहे हैं। हमें वहाँ ले जा सकते हो?
चातार्त हाउस
यह तुम्हारी माँ का घर नहीं है।
बेशक़ है। यह पारिवारिक घर है जहाँ मेरी मौसी और मेरी माँ का जन्म हुआ था।
दरअसल, अब वह मेरा घर है।
क्या?
मैंने वह सालों पहले खरीद लिया था। क्या संयोग है, है न?
क्या मतलब तुमने खरीद लिया? यह असंभव है।
वह हमारा घर है। हम वहीं रहेंगे!
नहीं। नहीं, नहीं, नहीं, नहीं। तुम वहाँ नहीं रुक सकती।
क्यों नहीं? वह हमारा घर है।
मैंने उसे खरीद लिया था और अब वह मेरा घर है। समझी?
ठीक है, रुको। वह घर तुम्हें किसने बेचा?
मिसेज़ कारमेन की बेटी ने।
मॉम, क्या आपने घर बेच दिया और मुझे इस बारे में कुछ नहीं बताया?
मैंने? मुझे ऐसा नहीं लगता है। मुझे याद नहीं है।
उन्होंने नहीं। दूसरी बेटी, मरिओना ने।
नहीं, नहीं, नहीं। मेरी मौसी वह घर नहीं बेच सकतीं।
मेरी माँ आधी मालकिन हैं।
- यह...यह... - यह अवैध है।
- अवैध है! - यह मेरी ग़लती नहीं है।
मैं तुम्हें अगले शहर ले जाऊँगा। वहाँ एक ग्रामीण गेस्ट हाउस है।
- ग्रामीण क्या? - गेस्ट हाउस!
हम किसी गेस्ट हाउस में नहीं जाएँगे। हमारा एक घर है! अपना घर है!
फिर शुरू हो गई। तुम्हारा कोई घर नहीं है!
देखो, तुम शिकायत करना चाहती हो?
तो मरिओना से बात करो।
वह वहाँ नीचे रहती है।
पहले घर में।
यह किस्सा ख़त्म नहीं हुआ है!
और हमें तुम्हारी कोई ज़रूरत नहीं है!
पर धूप निकली हुई है!
यहाँ के मौसम का कोई भरोसा नहीं है। यह अजीब है।
बस मौसम?
मुझे नहीं लगता कि यह अच्छा विचार है।
उससे मिले अरसा हो गया है और मरिओना बेहद ज़िद्दी है।
विश्वास नहीं होता कि उन्होंने आपको बिना बताए घर बेच दिया।
मैंने तुम्हें बताया था कि हमारे बीच कोई संपर्क नहीं था।
मैं बेहद उदास थी क्योंकि तुम्हारे डैड चल बसे थे और मैं अमरीका चली गई थी।
मैं वहाँ से फ़ोन करने का खर्च नहीं उठा सकती थी।
मॉम, हम बस उस ग्रामीण गेस्ट हाउस में क्यों नहीं चले जाते?
नहीं, हमें उस घर की ज़रूरत है।
और वह आपकी बहन है। इसलिए हम यह... अभी सुलझाएँगे।
हैलो, मरिओना।
वह आपको देखकर सच में बेहद ख़ुश हुईं।
मरिओना, दरवाज़ा खोलिए! मरिओना!
अरे, नहीं!
ट्रेलर... ट्रेलर को क्या हुआ?
तुमने...तुमने क्या किया? किसी जंगली सूअर वगैरह से टकरा गए?
उससे भी बदतर। कुछ पागल अमरीकी महिलाओं ने ठोक दी।
हमने आपके बाग़ के सारे अंगूर गँवा दिए, नाल्दा।
- क्या? - सारे के सारे?
हे भगवान! अब हमारा क्या होगा?
- वह हमारा सबसे पुराना अंगूर का बाग़ है। - अब क्या करें?
तकनीकी तौर पर, मेरा बाग़ सबसे पुराना है।
मेरी माँ हमेशा यह कहती थीं।
- मेरे अंगूर तुम्हारे अंगूरों से ज़्यादा पुराने हैं। - लो, दोबारा शुरू हो गई।
ए, ठीक है, देवियों। शांत हो जाइए।
- तुम चुप रहोगी? - नहीं।
हम यह सुलझाने का कोई तरीका ढूँढ लेंगे।
सुनो, अब हम क्या करेंगे?
- क्योंकि इसमें काफ़ी खर्चा आएगा। - कोऑपरेटिव पहले ही कर्ज़े में है।
- एक और बर्बाद हो गया। - सुनो!
ए, तो तुमने उन अमरीकी महिलाओं को अपना फ़ोन नंबर दे दिया होगा।
वे बचकर नहीं निकलेंगी! उन्हें इस सबका भुगतान करना होगा!
तकनीकी तौर पर, बीमा कंपनी इसका भुगतान करेगी।
सच कहूँ तो, शायद आज मैं तुम्हें थप्पड़ मार दूँगी, एह?
उनके पास बीमा नहीं था। मैंने उन्हें शहर में छोड़ दिया।
तुमने उन्हें सवारी भी दी!
मैंने उन्हें अपनी गाड़ी से निकाल दिया जब वे मेरे घर को अपना घर कहने लगीं।
उनमें से सबसे वयस्क महिला मरिओना की बहन हैं।
जूलिया लौट आई?
अरे, नहीं।
अब मुझे सच में गुस्सा आ रहा है।
तो अब हमारे पास न कार है, न घर है, पर गीले नोटों से भरा बैग ज़रूर है।
यह बेहद शानदार सफ़र है, मॉम।
ए, केट, क्या तुम बस... क्या तुम शिकायत करना बंद करोगी?
बस एक बार के लिए। तुम मानो...
यह बंद करो।
सब कहाँ हैं?
हम गेस्ट हाउस क्यों नहीं जाते?
देखो तुम्हें। तुम्हें निमोनिया हो जाएगा।
बस दाग ही लगा है।
हाँ, तुम बस कीचड़ में यूँ ही गिर गई। हील न पहनती तो कभी नहीं गिरती।
मेरे पास जूते नहीं हैं, मॉम।
मॉम, बहुत हुआ।
हम यहाँ क्या कर रहे हैं? और यह मत कहिए कि इसलिए क्योंकि नानी मरने वाली हैं।
मैं मरने वाली हूँ?
तुमने मुझे पहले क्यों नहीं बताया?
नहीं, मॉम। मुझे बस एक बहाना चाहिए था। मेरे दिमाग़ में सबसे पहले वही आया।
बस हमें सच बताइए।
ठीक है। हम लड़कियाँ घूमने नहीं आई हैं।
हमारे...
हमारे पास पैसे नहीं हैं।
तुम्हारे डैड ने सोच-समझकर निवेश नहीं किया और अब मैं तुम्हारी पढ़ाई का खर्चा नहीं उठा सकती।
मॉम के नर्सिंग होम का खर्चा नहीं उठा सकती। मैं दुकान भी खो दूँगी।
तो हमारे पास बस वह घर और इस बैग में रखे पैसे हैं।
और डैड? क्या वह ठीक हैं?
हाँ। हाँ, जान। वह... वह ठीक हैं।
वह सब कुछ संभाल रहे हैं। हमें बस यहीं रहना होगा।
और हम यहाँ आराम से रह सकेंगे।
जान, हमें देखो। हम मुसीबत में हैं।
मुझे लगा था कि सब कुछ अलग होगा। पर...
मुझे सच में खेद है।
ठीक है, चलो भी। ठीक है। ठीक है।
कोई बात नहीं। हम मुसीबत में हैं। हाँ। पर हम साथ हैं।
केट।
सब ठीक हो जाएगा।
सच में?
हाँ।
पता है क्या?
हमने कई किलोमीटर का सफ़र तय किया। हमारी कार दुर्घटनाग्रस्त हुई, हम नदी में गिरे,
और मैं दो घंटों से हील पहनकर चल रही हूँ। मैं थक गई हूँ। काफ़ी थक गई हूँ।
मैं दूसरे शहर में किसी भद्दे गेस्ट हाउस तक पैदल नहीं जाऊँगी।
मॉम, आपको याद है आपका घर कहाँ है?
- उस तरफ़। - चलो चलें।
हे भगवान! अब हम सब यहाँ पहुँच गए।
ऊफ़।
- आप क्या कर रही हैं? - मैं उसके क़रीब नहीं जाना चाहती।
- न उससे मिलना चाहती हूँ, न उसे बर्दाश्त कर सकती हूँ। - नमस्ते। आप कैसी हैं?
मुझसे अच्छा बर्ताव करने का ढोंग मत करो। तुम मुझे बेवकूफ़ नहीं बना सकती।
चुड़ैल!
उनकी बात मत सुनिए।
माफ़ कीजिए, कभी-कभी मेरी नानी अपना दिमाग़ी संतुलन खो देती हैं।
- आप उन्हें कोई और समझ रही हैं, मॉम। - नहीं। वह कातालीना है।
अब वह पतली हो गई है। पक्का उसने अपना ही ज़हर पी लिया होगा।
नहीं, मैडम। मैं मोंटसे हूँ।
मुझे माफ़ कर दो, जान।
मुझे लगा कि तुम कोई और हो।
एक कपटी औरत जो काफ़ी बातूनी थी।
नहीं, मैं कातालीना को जानती थी। वह मेरी माँ थीं। वह पिछले साल चल बसी।
- हे भगवान। - ईश्वर उसकी आत्मा को शांति दें।
पर यह सच है। वह सच में काफ़ी बातूनी थीं।
आप कुछ पीना चाहेंगी? पहली ड्रिंक मुफ़्त है।
मैं वाइन के लिए मना नहीं करूँगी...
नहीं, धन्यवाद। हम चातार्त हाउस ढूँढ रहे हैं।
आमात का घर?
मुझे उससे बात करनी है।
यहाँ से पैदल जा सकती हो। वह उस दिशा में एक किलोमीटर दूर है।
देखा? हम सही दिशा में जा रहे थे।
ये कभी सुनती ही नहीं हैं। पता नहीं क्यों।
धन्यवाद।
तुम काफ़ी बड़े हो गए हो।
वह घर में नहीं हैं।
हमें उसके वापस लौटने का इंतज़ार करना होगा।
मॉम, आपने सुना था उन्होंने क्या कहा। यह उनका घर है। वह हमें यहाँ रहने नहीं देंगे।
नहीं, जान। अगर हम बस उससे... बिना चीखे-चिल्लाए बात कर सकें...
और हमारी स्थिति समझा सकें,
तो शायद वह हमें घर के हमारे आधे हिस्से में रहने दे।
पता नहीं। हमें बस... हमें बस उससे घुलने-मिलने का तरीका ढूँढना होगा।
वैसे, आपकी तरह उन्हें भी वाइन पसंद है। इससे मदद होनी चाहिए।
आप अंदर कैसे घुसी?
मैं इस घर का कोना-कोना जानती हूँ।
बिल्कुल इसकी तरह। है न, नन्हे बच्चे?
- नहीं, मॉम। मॉम, कुत्ते के साथ सावधान। - ठीक है, चलो।
चिंता मत करो। वह अपने मालिक जैसा है। बस भौंकता है, काटता नहीं है।
तो? तुम्हें भूख लगी है?
आख़िरकार मैं साफ़ हो गई।
नानी। आप ठीक हैं?
हाँ।
बस...इस शहर में, इस घर में वापस आना...
कई यादें ताज़ा हो गईं।
तब की जब डैड ज़िंदा थे?
जान, और थोड़ी वाइन ले आओ।
तुम मुझे बेवकूफ़ नहीं बना सकती। कुछ है जो तुम हमें नहीं बता रही हो।
उस कमीने फ़्रेड ने क्या किया?
और आपने, मॉम? आपने मुझे सच्चाई बताई है?
क्योंकि आपकी अपनी बहन भी आपको यहाँ देखकर ख़ुश नहीं है।
क्या कुछ हुआ था जिसके बारे में आप मुझे नहीं बताना चाहती?
मॉम, वह लौट आए हैं।
"यह मेरा घर है" का कौन सा हिस्सा तुम्हें समझ नहीं आया?
तुम यहाँ नहीं रह सकती।
गोल्फ़ो, तुमने कुछ नहीं कहा? धोखेबाज़।
तुमने मेरी दाल खाई?
मेरी मौसी ने तुम्हें अवैध रूप से घर बेचा था। उन्हें कोई हक़ नहीं था।
पता है और क्या अवैध है? घर में घुसपैठ। तुम्हें यहाँ से जाना होगा।
हम कहीं नहीं जाएँगे।
हम घर के हमारे आधे हिस्से में रहेंगे और तुम्हें परेशान नहीं करेंगे।
यह उचित है।
देखते हैं।
यह स्वादिष्ट है!
आंद्रेओ...
पुलिस
आप ख़ुद देखिए।
शुक्र है कि आप आ गए।
यह हमारा भी घर है। हमें यहाँ रहने का हक़ है।
यह पूरे दिन यही बड़बड़ाती रही है। "यह मेरा घर है, तुम्हारा नहीं।"
- इन्हें ले जाएँगे? - नहीं! क्योंकि यह हमारा घर है।
जूलिया।
आंद्रेओ। काफ़ी अरसा हो गया।
- कैसे हो? - मैं ठीक हूँ। बढ़िया हूँ।
आंद्रेओ।
सुनो, हम इसे शांतिपूर्वक नहीं सुलझा सकते?
उन्होंने क्या कहा?
यह कातालान भाषा है।
- यहाँ एक और भाषा बोली जाती है? - हाँ, हाँ।
ठीक है, बढ़िया है। यह कमबख़्त यूएन है।
मुझे परवाह नहीं है। हम यहीं रहेंगे। उसे यहाँ से जाना होगा।
देवियों, आपको थाने चलना होगा।
क्विंतानीला, उन पर आरोप मत लगाओ।
क्या मतलब "आरोप न लगाऊँ"? यह नियम है।
नहीं, हम ही वैध मालिक हैं। मैं कहीं नहीं जाऊँगी।
बेशक़ तुम हो।
आप यहाँ नहीं रह सकतीं।
सुनो...
शायद...शायद...शायद यह बेहतर होगा कि हम इसे शांतिपूर्वक सुलझाएँ।
चलो शांत हो जाएँ।
इसलिए कृपया हमारे साथ थाने चलो।
बेशक़, बेशक़। जैसी तुम्हारी मर्ज़ी। मैं हमारा सामान लेकर आती हूँ।
- हटो। - नहीं, नहीं, नहीं, नहीं।
नहीं। मैं वक़ील को फ़ोन करूँगी!
जिसे मर्ज़ी फ़ोन करो, पर मेरे घर के बाहर करो।
- यह हमारा घर है! - लो, दोबारा शुरू हो गई।
तुम हमेशा वहाँ क्यों होती हो जहाँ तुम्हें नहीं होना चाहिए?
- मुझे यहीं रहना होगा। हमारे घर में। - रास्ते पर, मेरे घर में,
मेरी रसोई में, मेरी दाल खाती हुई!
तुम एक... एक...
केट, इसे कहो कि यह कमीना है।
मैं वह नहीं कहूँगी। पुलिस के सामने नहीं।
ठीक है। पता है क्या? इससे फ़र्क नहीं पड़ता है।
यह नानी का घर है। वे हमारा कुछ बिगाड़ नहीं सकते।
और मैं यह कातालान में कहती पर मुझे कातालान में बोलना नहीं आता है!
दोबारा चिल्ला रही है। आंद्रेओ, इन्हें ले जाइए।
नहीं। नहीं, नहीं, नहीं, नहीं। मॉम, नहीं।
अगर आप चाहते हैं कि हम यहाँ से जाएँ, तो आपको हमें गिरफ़्तार करना होगा।
क्विंतानीला, मेरे पास समय नहीं है।
वे बाउल्स खेलने के लिए मेरा इंतज़ार कर रहे हैं।
माफ़ कीजिए।
यहाँ कभी कुछ नहीं होता है, इसलिए मैं इसका आदी नहीं हूँ।
हाँ।
पैसे...
उनकी चिंता मत करो। मैंने अच्छी तरह छिपा दिए हैं।
हमें अक्सर ऐसे सफ़र पर चलना चाहिए।
मुझे आप लोगों का पता नहीं, पर मैं ख़ूब मज़े कर रही हूँ।
कम से कम हमें यह पता चल गया कि हम रात कहाँ बिताएँगे।
यहाँ आओ।
जान, नीचे उतरो। अगर तुम नहीं चाहती कि मैं मेरी वसीयत से तुम्हारा नाम काट दूँ।
नानी, आपके पास पैसे नहीं हैं।
बिल्कुल सही कहा।
मेरे पास केवल तुम दोनों बची हो।
मैं वादा करती हूँ कि हम यहाँ से बाहर निकलेंगे।
पता नहीं कब या कैसे, पर हम ज़रूर बाहर निकलेंगे।
शायद।
मुझे एक फ़ोन करना है।
ए। मुझे एक फ़ोन करना है।
हैलो, मैं मैगी हूँ। कृपया संदेश छोड़ें।
ए, यह मैं हूँ।
मेरी माँ और नानी के साथ यह सफ़र बेहद भद्दा जा रहा है।
मेरे पास मेरा फ़ोन नहीं है। और हमारे पास पैसे भी नहीं हैं, इसलिए हम घर नहीं लौट सकते।
और साथ ही, अब हम एक घर में घुसपैठ करने के कारण गिरफ़्तार हो गए हैं।
सच में, यह इससे बुरा नहीं हो सकता।
आ रही हूँ।
कहते हैं आदमी की असली पहचान इससे होती है कि वह मुसीबत में क्या करता है।
लड़ता है या भाग जाता है।
साफ़ तौर पर, मेरा पति भगौड़ा है और मैं...
ख़ैर, मुझे बस यह ख़ुद सुलझाना होगा।
एस. बार्नेदा के उपन्यास "LA TIERRA DE LAS MUJERES" से प्रेरित
उप-शीर्षक अनुवादक : मून कलिता